《寿益垣丙午中元日生》
宋代·黄维之

天祐熙朝世产贤，承平旧事并今传。莱公少避中元日，潞国同生丙午年。

翰墨独传千古秘，声名倔在二公先。功成野服平原去，要伴灵龟巢碧莲。

作者简介：宋泉州永春人，初名伟，字叔张，号竹坡居士。高宗绍兴二十七年进士。迁国子监簿，进《太祖政要论》。孝宗时除大理丞。时诸卿奏狱空，维之以所隶有狱事未竟，不书名。求补外，出知邵武军，历江西提学，皆有政声。尝与朱熹论学。卒年七十九。有《竹坡居士集》。